《范东生戚不磷见访留饮玉兰花下限悬字》
明代·孙继皋

二妙同心者，重逢叹隔年。清言坐花下，皎皎似相怜。

白雪含风舞，瑶林嵌石悬。酒香君且住，休负艳阳天。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。